Διερεύνηση των γνώσεων, στάσεων και συμπεριφορών ως προς την αειφόρο ανάπτυξη σε μαθητές/τριες επαγγελματικής εκπαίδευσης: η περίπτωση του Εσπερινού ΕΠΑ.Λ. Γιαννιτσών
Creators: name: Δελιορίδης, Κωνσταντίνος Νικολάου
Publisher: name: Aristotle University of Thessaloniki
Year: 2024
Subjects: Μαθητές Επαγγελματικής Εκπαίδευσης
Βιώσιμη Ανάπτυξη
Στάσεις και Συμπεριφορές
Vocational Education Students
Sustainable Development
Attitudes and Behaviors

description: Η παρούσα μεταπτυχιακή διπλωματική εργασία συγγράφηκε στο πλαίσιο του Διατμηματικού Προγράμματος Μεταπτυχιακών Σπουδών “Εκπαίδευση για την Αειφορία- Επιστήμες της Αγωγής” των Τμημάτων Επιστημών Προσχολικής Αγωγής και Εκπαίδευσης και Βιολογίας του Αριστοτελείου Πανεπιστημίου Θεσσαλονίκης. Σκοπός της ερευνητικής αυτής εργασίας ήταν η διερεύνηση των γνώσεων, των στάσεων και των συμπεριφορών των μαθητών και μαθητριών των Επαγγελματικών Λυκείων σχετικά με την βιώσιμη ανάπτυξη. Η έννοια της βιώσιμης ανάπτυξης έχει αναδυθεί τις τελευταίες δεκαετίες σε μια προσπάθεια σύνδεσης της οικονομικής ανάπτυξης με την προστασία και διαφύλαξη του περιβάλλοντος και τη διατήρηση των φυσικών πόρων αλλά και την εμπλοκή και συμμετοχή της κοινωνίας. Τόσο ο ακαδημαϊκός αλλά και ο πολιτικός και επιχειρηματικός χώρος συνεισφέρουν και συμμετέχουν στο εγχείρημα αυτό. Η εκπαίδευση για την βιώσιμη ανάπτυξη θεωρείται ότι παίζει καθοριστικό ρόλο στην προώθηση της αειφορίας και η ανάπτυξη ικανοτήτων βιωσιμότητας αποτελεί στόχο που περιλαμβάνεται στο πλαίσιο της Ευρωπαϊκής Πράσινης Συμφωνίας, ώστε μέσω των συστημάτων εκπαίδευσης και κατάρτισης οι εκπαιδευόμενοι να είναι σε θέση να αναπτύξουν τις ικανότητες, αποκτώντας γνώσεις, δεξιότητες και στάσεις που είναι απαραίτητες ώστε να αναγνωρίσουν την πραγματική αξία του πλανήτη μας και να αναλάβουν δράση για την προστασία του. Αποτέλεσμα των παραπάνω θα είναι η μετάβαση σε μια πιο δίκαιη και πιο πράσινη οικονομία και κοινωνία. Ο βαθμός στον οποίο είναι έτοιμοι οι ενήλικοι μαθητές και μαθήτριες της επαγγελματικής εκπαίδευσης να ανταποκριθούν στις παραπάνω ανάγκες και προκλήσεις αποτελεί ερώτημα που μέσω της εργασίας αυτής θα γίνει προσπάθεια να αποσαφηνιστεί και να απαντηθεί. Στην έρευνα αυτή συμμετείχαν 108 μαθητές και μαθήτριες, όλοι ενήλικες, της δευτεροβάθμιας επαγγελματικής εκπαίδευσης. Επιλέχθηκε η ποσοτική έρευνα, χρησιμοποιώντας ως κύριο ερευνητικό εργαλείο το ερωτηματολόγιο με κλειστού τύπου ερωτήσεις σε διαβαθμιστική κλίμακα μέτρησης, για τη συλλογή των ερευνητικών δεδομένων. Η στατιστική επεξεργασία των δεδομένων έγινε μέσω της περιγραφικής στατιστικής ανάλυσης, με την χρήση του λογισμικού στατιστικής επεξεργασίας δεδομένων Jamovi. Η ανάλυση των αποτελεσμάτων της έρευνας αναδεικνύει το καλό επίπεδο γνώσεων και στάσεων των μαθητών σε θέματα βιώσιμης ανάπτυξης. Ιδιαίτερα αναγνωρίζουν και συνδυάζουν την βιώσιμη ανάπτυξη κυρίως με την περιβαλλοντική της διάσταση, λιγότερο με την οικονομική, ενώ πολλές φορές δεν σχετίζουν και δεν αναγνωρίζουν την κοινωνική αξία της βιώσιμης ανάπτυξης. Όσο αφορά τις συμπεριφορές τους διακρίνεται πλουραλισμός πρωτοβουλιών και ενεργειών στα πλαίσια επίτευξης της βιώσιμης ανάπτυξης. Διερευνήθηκε η διαφοροποίηση των απαντήσεων των μαθητών/τριών με τα δημογραφικά χαρακτηριστικά αυτών και προέκυψε θετική συσχέτιση των κλιμάκων των γνώσεων με αυτές των στάσεων αλλά και αρνητική συσχέτιση μεταξύ των γνώσεων και των συμπεριφορών όπως και των στάσεων με τις συμπεριφορές για την βιώσιμη ανάπτυξη. Τα αποτελέσματα της έρευνας επιβεβαιώνουν ευρήματα άλλων ερευνών που υποστηρίζουν την μεγάλη σημασία της εκπαίδευσης για την ανάπτυξη ικανοτήτων βιωσιμότητας, δίχως όμως να υπάρχει σαφής σχέση μεταξύ των γνώσεων και των στάσεων με τις επιλογές και τις συμπεριφορές των ανθρώπων σχετικά με την επίτευξη της βιώσιμης ανάπτυξης.
description: The present dissertation was carried out in the context of the completion of the Cross-Departmental Postgraduate Program “Sustainability Education- Education Sciences” of the Department of Early Childhood Education and the Department of Biology of the Aristotle University of Thessaloniki. The purpose of this research work was to explore Vocational School students’ knowledge, attitudes and behaviors regarding sustainable development. The concept of Sustainable Development has emerged in recent decades in an attempt to connect economic development with the protection of the environment and the preservation of natural resources, as well as the involvement and participation of society. Both the academic and the political and business spheres contribute and participate in this project. Education for Sustainable Development is considered to play a key role in promoting Sustainability and the development of sustainability competences is an objective included in the framework of the European Green Deal, so that through education and training systems learners are able to develop the competences, acquiring knowledge, skills and attitudes necessary to recognize the true value of our planet and take action to protect it. The result of the above will be the transition to a fairer and greener economy and society. The degree to which adult vocational education students are ready to respond to the above needs and challenges is a question that will be attempted to be clarified and answered through this work. The participants of the research were 108 students, all adults, of Secondary Vocational Education. Quantitative research was chosen, using as a research tool the questionnaire with closed-type questions on a graduated measurement scale, to collect the research data. The statistical processing of the data was done through descriptive statistical analysis, using the Jamovi statistical data processing software. The analysis highlights the good level of knowledge and attitudes of the students on sustainable development issues. In particular, they recognize and combine sustainable development mainly with its environmental dimension, less with the economic one, while many times they do not relate and do not recognize the social value of sustainable development. As far as their behavior is concerned, there is a plurality of initiatives and actions in the context of achieving sustainable development. The relationshipbetween the students' answers with their demographic characteristics was investigated and a positive correlation of the knowledge scales with those of the attitudes was found, but also a negative correlation between the knowledge and behaviors as well as the attitudes with the behaviors for sustainable development. The results of the research confirm the findings of other studies that support the great importance of education for the development of sustainability competencies, but without a clear relationship between knowledge and attitudes with people's choices and behaviors regarding the achievement of sustainable development.
description: Συνεργαζόμενα Τμήματα: Επιστημών Προσχολικής Αγωγής και Εκπαίδευσης και Βιολογίας